**MUNICIPIUL SATU MARE ANEXA NR. 1**

**la H.C.L. nr. .......... / 2024**

**PROCEDURA**

**de comunicare a actelor administrative fiscale, a actelor de executare și a altor acte emise de către Direcția Impozite și Taxe Locale, din cadrul aparatului de specialitate al Primarului municipiului Satu Mare**

**CAPITOLUL I**

**Reguli generale privind comunicarea prin mijloace electronice la distanță**

Art.1

Mijloacele electronice prin care se poate realiza comunicarea

(1) Direcția Impozite și Taxe Locale, din cadrul aparatului de specialitate al Primarului municipiului Satu Mare, va putea utiliza pentru comunicarea actelor administrative fiscale, actelor de executare și altor acte emise către contribuabil, următoarele mijloace electronice de transmitere la distanță:

a) e-mail (căsuță de poștă electronică),

b) platformă de contact pusă la dispoziție de către organele fiscale locale.

(2) Comunicarea prin mijloace electronice a actelor administrative fiscale, actelor de executare și altor acte emise de către Direcția Impozite și Taxe Locale din cadrul aparatului de specialitate al Primarului municipiului Satu Mare, conform alin. (1) lit. a) se poate realiza doar dacă sunt îndeplinite cumulativ următoarele condiții:

 a) Direcția Impozite și Taxe Locale, din cadrul aparatului de specialitate al Primarului municipiului Satu Mare deține un certificat calificat;

 b) contribuabilul persoană juridică deține un certificat calificat;

 c) contribuabilul se obligă să transmită un e-mail de confirmare a primirii actelor administrative fiscale, actelor de executare și altor acte emise de către Direcția Impozite și Taxe Locale din cadrul aparatului de specialitate al Primarului municipiului Satu Mare, în cel mult 3 zile lucrătoare de la primire.

 (3) Actele administrative fiscale, actele de executare și alte acte emise de către Direcția Impozite și Taxe Locale din cadrul aparatului de specialitate al Primarului municipiului Satu Mare, se consideră comunicate și în cazul în care contribuabilul nu îndeplinește condiția de la alin. (2) lit. c), la data punerii la dispoziția contribuabilului/plătitorului prin acest mijloc.

ART. 2

 Opțiunea contribuabilului pentru utilizarea mijloacelor electronice de transmitere la distanță

(1) Pentru a putea utiliza mijloacele electronice de transmitere a actelor administrative fiscale, actelor de executare și altor acte emise de către Direcția Impozite și Taxe Locale din cadrul aparatului de specialitate al Primarului municipiului Satu Mare, contribuabilii trebuie să opteze, pe baza unei cereri adresate organului fiscal local, prin indicarea, după caz, a adresei de email, pentru mijloacele de comunicare prevăzute la art. 1 alin. (1) lit. a) sau prin înregistrarea acordului pentru utilizarea mijloacelor de comunicare electronică, în cazul mijloacelor de comunicare prevăzute la art. 1 alin. (1) lit. b)

 (2) Cererea prevăzută la alin. (1) se depune, în scris, personal, la registratura Direcției Impozite și Taxe Locale din cadrul aparatului de specialitate al Primarului municipiului Satu Mare , prim e-mail cu semnătura calificată a contribuabilului sau a reprezentantului legal al acestuia și va conține inclusiv adresa de corespondență a contribuabilului la care se va realiza comunicarea electronică sau prin înregistrarea pe portalul de comunicare electronica al UATM Satu Mare .

Direcția Impozite și Taxe Locale din cadrul aparatului de specialitate al Primarului municipiului Satu Mare, comunică în scris sau electronic, contribuabilului, luarea în evidență a solicitării prin transmiterea prin e-mail la adresa comunicată de către contribuabil a mesajului de confirmare.

 (3) În cazul în care contribuabilul a optat pentru unul dintre mijloacele de transmitere la distanță prevăzute la alin. (1), acesta își asumă răspunderea pentru asigurarea mentenanței echipamentelor proprii prin care se realizează primirea informațiilor, precum și pentru păstrarea confidențialității credenţialelor utilizate. Direcția Impozite și Taxe Locale din cadrul aparatului de specialitate al Primarului municipiului Satu Mare nu răspunde pentru interceptarea informațiilor transmise prin mijloacele de transmitere la distanţă prevăzute la alin. (1) de către persoane neautorizate.

ART. 3

 Modificarea opțiunilor privind comunicarea prin mijloace electronice și renunțarea la serviciul de comunicare prin mijloace electronice

 (1) Contribuabilii pot opta pentru modificarea sau renunțarea la comunicarea actelor administrative fiscale, actelor de executare și altor acte emise de către Direcția Impozite și Taxe Locale din cadrul aparatului de specialitate al Primarului municipiului Satu Mare, prin mijloace electronice, pe bază de cerere, în scris sau electronic, depusă la registratura Direcției Impozite și Taxe Locale din cadrul aparatului de specialitate al Primarului municipiului Satu Mare sau prin e-mail solicitarea fiind transmisa de pe adresa de e-mail a fost înregistrata în prealabil de către contribuabil.

 (2) Direcția Impozite și Taxe Locale din cadrul aparatului de specialitate al Primarului municipiului Satu Mare comunică, în scris sau electronic, contribuabilului luarea în evidență a solicitării de la alin. (1) și data de la care comunicarea actelor administrative fiscale, actelor de executare și altor acte emise de către Direcția Impozite și Taxe Locale din cadrul aparatului de specialitate al Primarului municipiului Satu Mare, se va realiza pe baza mijloacelor electronice de transmitere la distanță pentru care a optat. În cazul renunțării la utilizarea mijloacelor electronice de transmitere la distanță, Direcția Impozite și Taxe Locale din cadrul aparatului de specialitate al Primarului municipiului Satu Mare comunică, în scris sau prin e-mail , contribuabilului data de la care se utilizează celelalte forme de comunicare prevăzute de lege.

ART. 4

 Gratuitatea serviciilor de comunicare prin mijloace de transmitere la distanță

 Serviciile de comunicare prin mijloace electronice de transmitere la distanță furnizate de către Direcția Impozite și Taxe Locale din cadrul aparatului de specialitate al Primarului municipiului Satu Mare sunt gratuite.

**CAPITOLUL II**

**Procedura de realizare operațiunilor**

ART. 5

 Comunicarea prin e-mail

 (1) Comunicarea prin e-mail a actelor administrative fiscale, actelor de executare și altor acte emise de către Direcția Impozite și Taxe Locale din cadrul aparatului de specialitate al Primarului municipiului Satu Mare, se realizează de către acesta la adresa de e-mail indicată de contribuabil.

 (2) Comunicarea se consideră realizată la data punerii la dispoziția contribuabilului/plătitorului a actului, prin acest mijloc de comunicare.

 (3) Actul trebuie să aibă aplicată semnătura electronică extinsă bazată pe un certificat calificat.

ART. 6

 Comunicarea prin platforma de contact

 (1) În cazul în care Direcția Impozite și Taxe Locale din cadrul aparatului de specialitate al Primarului municipiului Satu Mare a optat, în condițiile art. 1 alin.(1) lit. b) pentru dezvoltarea unei platforme de contact, contribuabilul, în baza cererii depuse la Direcția Impozite și Taxe Locale din cadrul aparatului de specialitate al Primarului municipiului Satu Mare, poate opta pentru comunicarea actelor administrative fiscale, actelor de executare și altor acte emise de Direcția Impozite și Taxe Locale din cadrul aparatului de specialitate al Primarului municipiului Satu Mare prin platforma de contact.

 (2) Platforma de contact constă în punerea la dispoziția contribuabililor a unei aplicații informatice prin intermediul căreia se efectuează comunicarea electronică a actelor administrative fiscale, a actelor de executare și a altor acte emise de Direcția Impozite și Taxe Locale din cadrul aparatului de specialitate al Primarului municipiului Satu Mare.

 (3) Contribuabilul se autentifică în cadrul platformei de contact prin credenţiale de tip: nume/parolă sau prin alte metode puse la dispoziție de către autoritate.

 (4) În cazul prevăzut la alin. (3), Direcția Impozite și Taxe Locale din cadrul aparatului de specialitate al Primarului municipiului Satu Mare comunică contribuabilului, în scris sau electronic, luarea în evidență, informațiile necesare autentificării în platforma de contact precum și data de la care comunicarea actelor administrative fiscale, actelor de executare și altor acte emise de acesta se va realiza exclusiv pe baza mijloacelor electronice pentru care a optat.

(5) Prin exprimarea acordului în momentul accesării platformei de contact, solicitantul preia toate drepturile și obligațiile ce decurg din acordul de utilizare a mijloacelor de comunicare electronică și în condițiile accesării platformei de contact susnumită prin metode alternative de autentificare , la care autoritatea publică locală UATM Satu Mare este înrolată sau în care va fi înrolată în perioada viitoare (Ghiseul.ro, ROeId , etc).

 (6) În cazul comunicării prin platforma de contact a actelor administrative fiscale, actelor de executare și altor acte emise de către Direcția Impozite și Taxe Locale din cadrul aparatului de specialitate al Primarului municipiului Satu Mare, acestea se consideră comunicate la data punerii la dispoziția contribuabilului/plătitorului a actului , prin acest mijloc de comunicare.

 (7) Înscrierile în Registrul documentelor electronice reprezintă dovada comunicării şi se arhivează, electronic, la dosarul contribuabilului.

ART. 7

 Confidențialitatea și acordul contribuabilului cu privire la prelucrarea automată a datelor cu caracter personal

 (1) Prevederile Legii nr. 677/2001 pentru protecția persoanelor cu privire la prelucrarea datelor cu caracter personal și libera circulație a acestor date, cu modificările și completările ulterioare, sunt aplicabile prezentei proceduri.

 (2) Acordul contribuabilului pentru folosirea datelor sale personale în scopul acordării accesului la serviciile de comunicare prin mijloace electronice se consideră a fi implicit prin înregistrarea la registratura Direcției Impozite și Taxe Locale din cadrul aparatului de specialitate al Primarului municipiului Satu Mare, a cererii de comunicare prin mijloace electronice a actelor administrative fiscale, actelor de executare și altor acte emise de către Direcția Impozite și Taxe Locale din cadrul aparatului de specialitate al Primarului municipiului Satu Mare sau prin exprimarea acordului la logarea în platforma de contact.

 (3) Schimbul de date realizat între Direcția Impozite și Taxe Locale din cadrul aparatului de specialitate al Primarului municipiului Satu Mare sau autoritatea administrativ-teritorială și contribuabili trebuie să îndeplinească cerințe standard de integritate și confidențialitate potrivit protocolului HTTPS.

ART. 8

 Servicii electronice suplimentare

 În cazul în care Direcția Impozite și Taxe Locale din cadrul aparatului de specialitate al Primarului municipiului Satu Mare poate furniza servicii electronice suplimentare celor detaliate la art. 1-7 din prezenta procedură, atunci procedura de furnizare a acestora se aprobă prin hotărâre a autorității deliberative și se publică pe pagina de internet a unității administrativ-teritoriale.

 Director executiv Șef Serviciu Șef Serviciu

 Impunere, Constatare, Evidența Veniturilor,

 Control Urmărire, Executare

 Silită, Amenzi

 Ec. Tincu Vasile ec. Crișan Sorin jr. Dan Mirel-Cristian